কিন্তু এই বর্ষপঞ্জি প্রথম বাস্তবে ব্যবহৃত হতে শুরু করে মুঘল বাদশাহ আকবরে শাসনামলে পঞ্চদশ শতকের শেষ ভাগ থেকে ষষ্ঠদশ শতকের প্রথমার্ধে। অবশ্য আকবর এই বর্ষপঞ্জিতে একাধিক সংস্কার, রদবদল ও আধুনিকায়ন করেই পঞ্জিটি প্রবর্তন করেন। আসলে এই বর্ষপঞ্জি প্রবর্তনের পেছনে জমির খাজনা আদায়ের বিষয়টি বিশেষ গুরুত্ব পায় ইসলামি বর্ষপঞ্জির সঙ্গে বাংলার ফসল কাটার সময়ের মিল ছিল না। ফলে কৃষকরা অসময়ে খাজনা দিতে বড়ই কষ্ট পেত। তার থেকে পরিত্রাণ দেওয়ার জন্য মহতী আকবর বাংলার কৃষকদের জন্যে বাংলা বর্ষপঞ্জি অনুযায়ী খাজনা আদায়ের প্রচলন করেন। একেই সম্ভবত বলা যায় যোগ্য কূটনীতি ও রাষ্ট্রপরিচালন প্রজ্ঞা। ঠিক এ কারণেই আকবর ইতিহাস বিশেষণে ভূষিত হয়েছেন, ‘আকবর দ্য গ্রেট’ হিসেবে।